laion/Wikipedia-Exotic huggingface dataset:
Richard Owen

Richard Owen (20. juuli 1804 Lancaster – 18. detsember 1892) oli inglise bioloog, võrdlev anatoom ja paleontoloog. Ta arendas homoloogia tüüpide eristamist. Tema võttis kasutusele nimetuse "dinosaurus".[viide?] Richard Owen valiti 1845. aastal Ameerika Filosoofiaseltsi välisliikmeks.
North

North tähendab inglise keeles ilmakaart põhi. Muid tähendusi: "North", Elvis Costello album "North", Matchbox Twenty album, 2012 "North", 1994. aasta film Elijah Woodiga nimiosas North, linn Lõuna-Carolinas Orangeburgi maakonnas Alan North, USA näitleja Douglass North (1920-2015), USA majandusteadlane Frederick North, Briti peaminister aastail 1770–1782 Jay North, USA näitleja Peter North, USA pornostaar
Kamambäär

Kamambäär ehk Camemberti juust ehk Camembert on pehme, kooretaoline prantsuse juustusort, mis on saanud nime Põhja-Prantsusmaal Normandias Orne'i departemangus asuva Camembert'i küla järgi, kust see juust pärit on. Kamambääri ametlik sünniaasta on 1791. Kamambääri tehakse pastöriseerimata lehmapiimast ning küpsetatakse hallitusseente Penicillium candidum ja Penicillium camemberti abil umbes kaks nädalat. Seda valmistatakse väikeste, umbes 250 grammi kaaluvate sõõridena, mis mähitakse paberisse ja pannakse karpi. Pierre Boisard väidab, et kamambäär on üks esimesi globaliseerunud, homogeniseeritud ja standardiseeritud toite. Enne kui seente olemusest aru saadi, oli kamambääri värvus juhuslik, enamasti sinakashall, pruunide plekkidega. Salvador Dalí olevat kamambäärist inspiratsiooni saades maalinud oma kuulsa maali "Mälu püsivus", millel kujutatud "sulavad kellad" on inspireeritud üleküpse kamambääri sulavast rattast. Kamambääril on kaitstud päritolunimetus. Veebileht kamambäärist mitmes keeles
Chungin & The Strap-On Faggots (album)

Chungin & The Strap-On Faggots on Chungin & The Strap-On Faggotsi 2009. aastal välja antud debüütalbum. Salvestatud Tallinnas Urbaarium Stuudios 2008 aasta augustist kuni 2009 aasta juulini. "Cats Of Destiny" "Tight Jeans" "I'm Not Your Messiah" "From The Early Morning Movie To The Late Late Show" "Birds They Count To Murder" "The Professional Skinny Girl" "This Is Not Titties Enlargement Announcement" "Dogshit City" "Pioncchio" "Victor" "Das Mann" Chungin - vokaal, tamburiin Eerick - kitarr Kyberkaru - kitarr U.R.B. - bass Mr. J - trummid Kiki - taustvokaal ("This Is Not Titties Enlargement Announcement") Ahto - trompet ("I'm Not Your Messiah", "Das Mann") Prakkar - flööt ("Pioncchio") 4.09.2009. - PLAAT ON VÄLJAS / ALBUM OUT NOW. Chungin & The Strap-on Faggots on Myspace Music Chungin & The Strap-On Faggots. ESTER Tallinn Tristan Priimägi. Nädala plaat. Chungin & the Strap-On Faggots. "Chungin & the Strap-On Faggots". Eesti Ekspress, Areen, 04.september 2009. Hinne: Aleks Lange. Nädala plaat. Chungin & the Strap-On Faggots. "Chungin & the Strap-On Faggots". Playboy, 5.september 2009. Hinne: Chungin & Strap-On Faggots. Trash Can Dance blogi, 10 september 2009 Valmer Valme. Nädala plaat. Chungin & the Strap-On Faggots. "Chungin & the Strap-On Faggots". Postimees, 12.september 2009. Hinne: Joe Sparrow. Chungin & The Strap-On Faggots. "Chungin & The Strap-On Faggots ". A New Band A Day, 9. oktoober 2009 Charlie Brown. Chungin & The Strap-On Faggots. "Chungin & The Strap-On Faggots ". The Music Critic, 10. oktoober 2009. Hinne: Mart Juur. Chungin & The Strap-On Faggots. "Chungin & The Strap-On Faggots ". "101 Eesti popmuusika albumit"; Varrak, 2010; lk 200-201 Chungin & The Strap-On Faggots - Victor. Youtube.com
Uva rajoon

Uva rajoon on 2. järgu haldusüksus Venemaal Udmurtias. Rajoon jaguneb 17 külaasunduseks (сельское поселение). Rajooni keskus on Uva alev. 2002. aasta rahvaloenduse andmeil olid 45% elanikest udmurdid, 50% venelased ja 2,3% tatarlased. Q126684906 Rajooni koduleht http://www.udmgossovet.ru/samoupravlenie/regions/uvinskiy/
Assanovski sovhoz-tehnikum

Assanovski sovhoz-tehnikum on küla Venemaal Udmurtias Alnaši rajoonis, Tehnikumovskoje külaasunduse keskus. Asub Iževskist 95 km edela pool. Asula tekkis 1897. aastal rajatud põllumajandusliku õppefarmi juurde. Tänapäeval tegutseb külas üle 400 õpilasega Assanovo põllumajandustehnikum. 2004-2005 oli küla nimi Assanovski tehnikum. Külas on keskkool, kus 2008. aastal oli 98 õpilast.
Indrek Spungin

Indrek Spungin (sündinud 1983 Jõhvis) on laulja ansamblites Maikameikers ja Chungin & The Strap-On Faggots. Õppis Tartu ülikoolis usuteaduskonnas. Näitussarja "Achtung X_mas!" (Von Krahli Teatri baar, 26. detsember 2009) kuraator. Tema nimi on Chungin.[alaline kõdulink] Eesti Ekspress, 03. jaanuar 2008 Y-MAS. Sündmused.[alaline kõdulink] vonKrahl.ee Raimu Hanson. Noored kunstnikud uurivad jõulupühasid. Tartu Postimees, 29. detsember 2008 Muusikud tiirutasid elektrirattal mööda Eestit. Eesti Ekspress, 30. juuli 2009
Nuppakordion

Nuppakordion on akordion, millel on klahvide asemel nupud. Nuppakordioni nimetatakse ka bajaaniks, kuigi bajaan on õieti teatud tüüpi nuppakordion. Bandoonium
Kontsertiina

Kontsertiina on väike kuusnurkse põhiplaaniga lõõtspill, mis teeb kõrget häält. Kontsertiinal on mõlemal pool nupud, millest igaüks toob kuuldavale ühe noodi (erinevalt näiteks akordionist, millel üksikud nupud toovad kuuldavale akorde). Kontsertiinad võivad olla bisonoorsed või unisonoorsed. Bandoonium
Lancaster

Lancaster on linn Inglismaal, Lancashire'i krahvkonnalinn. Aastal 2001 oli seal umbes 46 000 elanikku. Lancasteri Ülikool http://www.ukcensusdata.com/lancaster-e07000121#sthash.sGUu3f28.LVIHxslk.dpbs
Ida-pronkskõrsik

Ida-pronkskõrsik (Sympecma paedisca, sünonüüm Sympecma annulata) on kõrsiklaste sugukonda kuuluv kiililine. Ida-pronkskõrsik talvitub valmikuna kuivanud lehtede vahel või rohukõrte külge klammerdununa.  Ida-pronkskõrsik – pildid, videod ja helifailid Wikimedia Commonsis Ida-pronkskõrsik andmebaasis eElurikkus Martin, M. (2009) Külmakartmatu lõunatulnukas. Eesti Loodus 1: 30-33.
Sudan Airwaysi lend 109

Sudan Airwaysi lend 109 oli lennufirma Sudan Airways Jordaania pealinnast ‘Ammānist Sudaani pealinna Hartumi 10. juunil 2008 teel olnud lend, mis lõppes õnnetusega. Lennul oli vahepeatus Süüria pealinnas Damaskuses. Lendu teenindas lennuk Airbus A310-324. Halva ilma tõttu suunati lend Port Sudani lennujaama. Lennuki maandumine ebaõnnestus ja see kukkus umbes kell 17.00 (UTC) alla. Lennuk purunes ja süttis. Arvatakse, et põhisüüdlaseks oli halb ilm. Teistel andmetel maandus lennuk korralikult, aga parempoolne mootor plahvatas. Õnnetuses hukkus 30 inimest ja kuus jäi kadunuks. 30 people killed in Sudan Airways crash - statement välja otsitud 6.12.10 (inglise keel) 28 dead as fire engulfs plane in Sudan, officials say välja otsitud 6.12.10 (inglise keel)
Kodaamööbid

Kodaamööbid (Testaceae; uuemais süsteemides ka Arcellinida[viide?]) on üherakulised protistid, kelle keha katab osaliselt koda. Nende süstemaatilise kuuluvuse osas ei olda üksmeelel. Niinemets, E. 2009. Kodaamööbid – vähe tuntud, kuid põnevad protistid meie ümber. Eesti Loodus 4: 12-15. [1]
Ricco Groß

Ricco Groß (sündinud 22. augustil 1970 Schlemas) on Saksa laskesuusataja. Neljakordne olümpiavõitja, lisaks saanud veel kolm hõbemedalit ja ühe pronksmedali. Nii 1992. kui ka 1994. aasta taliolümpial oli ta 10 kilomeetris 2. ja teatesõidus olümpiavõitja. 1998. aasta taliolümpiamängudel Naganos oli ta 10 kilomeetris 15. ja teatesõidus 1. 2002. aasta taliolümpiamängudel Salt Lake Citys oli ta 10 ja 20 kilomeetris 4., jälitussõidus 3. ja teatesõidus 2. Torino 2006 olümpiavõitja 4x7,5 km teatesõidus 1991 Soomes Lahtis oli ta 10 kilomeetris 16., meeskondlikult 4. ja teatesõidus 1. 1993 Bulgaarias Borovečis oli ta 10 kilomeetris 64. ja 20 kilomeetris 6. 1995 Itaalias Anterselvas oli ta 10 kilomeetris 3., teatesõidus 1. ja 20 kilomeetris 55. 1996 Saksamaal Ruhpoldingis oli ta meeskondlikult 6., 10 kilomeetris 12., teatesõidus 2. ja 20 kilomeetris 9. 1997 Slovakkias Osrblies oli ta 10 kilomeetris 34., teatesõidus 1., jälitussõidus 26. ja 20 kilomeetris 1. 1998 Austrias Hochfilzenis oli ta teatesõidus 2. 1999 Soomes Kontiolahtis oli ta 10 kilomeetris 6., teatesõidus 4. ja jälitussõidus 2. ning Holmenkollenis 20 kilomeetris 1. 2000 Norras Holmenkollenis oli ta 10 kilomeetris 7., teatesõidus 3., jälitussõidus 18., ühisstardis 6. ja 20 kilomeetris 9. 2001 Sloveenias Pokljukas oli ta 10 kilomeetris 27., jälitussõidus 14., ühisstardis 4. ja 20 kilomeetris 7. 2003 Venemaal Hantõ-Mansiiskis oli ta 10 kilomeetris 2., jälitussõidus 1., 20 kilomeetris 3. ja teatesõidus 1. 2004 Austrias Oberhofis oli ta 10 kilomeetris 2., jälitus- ja teatesõidus 1., 20 kilomeetris 4. ning ühisstardis 29. Maailma karika etappidel on Groß 17. märtsi 2002 seisuga olnud 135 korda 25 parema seas. Ta on 16 etappi võitnud (neist 5 individuaalselt), olnud 21 korda teine (neist 15 individuaalselt) ja 16 korda kolmas (neist 13 individuaalselt). Tabavus lamades 92% ja püsti 86%. Maailma karika kokkuvõttes oli ta 1991 7., 1993 ja 1994 10., 1996 7., 1997 4., 1998 2., 1999 4., 2000 8., 2001 9., 2002 7., 2003 ja 2004 3. 1989 Norras Vossis oli ta meeskondlikult 1. ja teatesõidus 3., 1990 Soomes Sodankyläs teatesõidus 1. Kasv 178 cm, kaal 76 kg (2002). Elab Ruhpoldingis, töötab armees. Auaste: ülemveltveebel (Hauptveltwebel). Abielus, 3 poega. Hobiks nimetab mootorisporti. Laskesuusatab alates 1983. Laskesuusatamine 1992. aasta taliolümpiamängudel Laskesuusatamine 1994. aasta taliolümpiamängudel Laskesuusatamine 1998. aasta taliolümpiamängudel Laskesuusatamine 2002. aasta taliolümpiamängudel Laskesuusatamine 2006. aasta taliolümpiamängudel Koduleht saksa, vene ja inglise keeles
Kaltsunukk

Kaltsunukk on nukk, mis on traditsiooniliselt käsitsi valmistatud tekstiilijääkidest. Briti Muuseumis on hoiul ühe lapse hauast leitud Vana-Rooma kaltsunukk, mida dateeritakse umbes aastasse 300 eKr. Tänapäeval valmistatakse ka tööstuslikult nukke, mis jäljendavad traditsiooniliste kaltsunukkude omadusi: lihtsad vormid, pehme riidest keha, lapitehnikas rõivad. Tuntud tegelane eesti lastekirjanduses on kaltsunukk Sipsik. Kaitsenukud teenivad amuleti eesmärki. Slaavi kultuurides on nende nimetus motanka (poole motanka, ukraina мо́танка, tuletatud motać/мотати - keerutama, mässima). Esimesed märgid sõlmitud nukkudest pärinevad enam kui 5000 aasta tagusest ajast. Need on osa rahvakultuurist ning maagilisest mõtlemisest, need valmistatakse ja seotakse ilma nõela või muude teravate vahenditeta, kuna "saatust ei tohi torkida/vigastada", kaitsenuk tehakse valmis ühe korraga ja seda valmistades pannakse mõttes tema sisse head soovid. Traditsiooniliselt puuduvad nendel näojooned, mõnikord on näo asemel ristikujutis. Ristikujutis andvat nukule tuge ja võimu juurde, kuna on vana kaitsesümbol, see on paganlik päikse kujutis. Motankad valmistati kindla eesmärgi, ülesande ja sooviga: näiteks perekonna kaitsmine või abieluõnne hoidmine, reisil kaitsmine lapse kaitsmine kurja vaimu eest jne. Motankad jagunevad üldjoontes kolme gruppi: tseremoniaalsed, kaitsenukud ja lelud. Tseremoniaalsed valmistati teatud tähtpäevadeks, kaitsenukud kindla kaitse-eesmärgiga (rasedus, tervis jne). Vastavalt funktsioonile olid nukkudel erinevad nimetused. Samuti kasutati värvuseid kindla eesmärgiga, näiteks punane kaitsevat kurjade vaimude eest ja tagab tervise. Ka valmistamise aeg oli olulline, täiskuu, kahanev kuu teenisid erinevaid eesmärke. Tänapäeval on need taas populaarseks muutumas rahvakunstnike ja käsitööringide tööna. Ka soome-ugri rahvastel oli komme, et nukkudele ei tehta nägu, kuna laps pole võimeline nuku eest vastutama, aga usuti, et kui nukul on nägu, siis tuleb temasse hing. Waldorfi nukk Briti Muuseum "Hällilapse kaitsenukk aitab pisikesel rahulikult uinuda". www.ohtuleht.ee. Vaadatud 22. jaanuaril 2024. Uniwersytet Marii Curie-Skłodowskiej; Świdzińska, Agata (30. september 2020). "Lalki-motanki jako metoda pracy nad zrozumieniem doświadczenia migracyjnego". Kultura I Edukacja. 129 (3): 184–201. DOI:10.15804/kie.2020.03.11. Originaali arhiivikoopia seisuga 19. märts 2022. Vaadatud 22. jaanuaril 2024. Olesya Hursky, The history of Motanka, a traditional Ukrainian guardian doll "The history of Motanka, a traditional Ukrainian guardian doll". Ukieology Fashion and Decor. Vaadatud 22. jaanuaril 2024. ERR, Liisbeth Rats | (21. jaanuar 2024). "Tartus avati näitus Ukraina iidsetest kaitsenukkudest". ERR. Vaadatud 22. jaanuaril 2024. Budnyk, Olena (2014). "THE CONTEMPORARY FOLKLORE REVIVAL IN THE MOUNTAIN SCHOOLS OF THE UKRAINIAN CARPATHIANS: EXPERIENCE AND ASSESSMENT". Гірська школа Українських Карпат. 11: 14–19. "Lastemuuseumis valmivad maagilised kaitsenukud" (inglise). Vaadatud 22. jaanuaril 2024.[alaline kõdulink]
Ewan McGregor

Ewan Gordon McGregor (sündinud 31. märtsil 1971) on šoti näitleja.
Antti Kalliomäki

Antti Tapani Kalliomäki (sündinud 8. jaanuaril 1947) on Soome poliitik ja endine kergejõustiklane. Ta lõpetas Helsingi ülikooli kehakultuuri alal ning töötas seejärel võimlemisõpetajana. Antti Kalliomäki võitis teivashüppes hõbemedali Montréali olümpiamängudel ja 1978. aasta Euroopa meistrivõistlustel Prahas. Aastal 1975 tuli ta Euroopa sisemeistriks. Euroopa sisemeistrivõistlustel võitis ta lisaks kolm hõbemedalit ja ühe pronksmedali. Ta tuli kaheksa korda Soome meistriks ja parandas Soome teivashüpperekordit üheksa korda. Tema isiklik rekord teivashüppes on 5.66 (1980). Antti Kalliomäki kuulub Soome Sotsiaaldemokraatlikku Parteisse. Aastal 1983 valiti ta esimest korda Eduskunna liikmeks, seejärel on ta kõigil järgmistel valimistel tagasi valitud. Antti Kalliomäki oli 13. aprillist 1995 kuni 15. aprillini 1999 Paavo Lippose esimese valitsuse kaubandus- ja tööstusminister, 17. aprillist 2003 kuni 24. juunini 2003 Anneli Jäätteenmäe valitsuse rahandusminister, seejärel kuni 23. septembrini 2005 Matti Vanhase esimese valitsuse rahandusminister ja 23. septembrist 2005 kuni 19. aprillini 2007 sama valitsuse haridusminister. Antti Kalliomäki on teatanud, et ta järgmistel parlamendivalimistel enam ei kandideeri. "Antti Kalliomäki". Olympedia.org. Vaadatud 13. mail 2023. Antti Kalliomäki veebisaidil Olympedia (inglise)
Hermann Sasse

Hermann Otto Heinrich Sasse (17. juuli 1895 Niederlausitz – 9. august 1976 Adelaide) oli saksa päritolu Austraalia vaimulik ja teoloog. Ta astus aastal 1913 Berliini ülikooli usuteaduskonda, kus õppis Adolf von Harnacki juhendamisel. Talle avaldasid mõju sellised teoloogid nagu Ernst Troeltsch, Karl Barth ja teised. Esimeses maailmasõjas oli ta Flandrias, kus nende pataljonis oli ta üheks kuue ellujäänu seast. 13. juunil 1920 ordineeriti ta vaimulikuks.
Sven Fischer

Sven Fischer (sündinud 16. aprillil 1971 Schmalkaldenis, seal ka elab) on saksa laskesuusataja, kahekordne olümpiavõitja. 1997. ja 1999. aastal võitis ta maailma karika. 1994. aasta taliolümpiamängudel Lillehammeris oli ta 10 km distantsil 7., 20 km distantsil 3. ja teatesõidus 1. 1998. aasta taliolümpiamängudel Naganos oli ta 10 km distantsil 29., teatesõidus 1. ja 20 km distantsil 16. 2002. aasta taliolümpiamängudel Salt Lake Citys oli ta 10 km distantsil ja teatesõidus 2., jälitussõidus 12. ja 20 km distantsil 29. 2006. aasta taliolümpiamängud olümpiavõitja 10 km sprindis 1990 NSV Liidus Minskis oli ta 20 km distantsil 68. 1993 Bulgaarias Borovečis oli ta meeskondlikult 1., 10 km distantsil 20. ja teatesõidus 3. 1995 Itaalias Anterselvas oli ta meeskondlikult 14., 10 km distantsil 26. ja teatesõidus 1. 1996 Saksamaal Ruhpoldingis oli ta meeskondlikult 6., 10 km distantsil 19., teatesõidus 2. ja 20 km distantsil 22. 1997 Slovakkias Osrblies oli ta 10 km distantsil 24., teatesõidus 1., jälitussõidus 22. ja 20 km distantsil 5. 1999 Soomes Kontiolahtis oli ta 10 km distantsil 7., teatesõidus 4., jälitussõidus 3., Holmenkollenis ühisstardis ja 20 km distantsil 1. 2000 Norras Holmenkollenis oli ta 10 km distantsil 40., jälitussõidus ja ühisstardis 13. ning 20 km distantsil 19. 2001 Sloveenias Pokljukas oli ta 10 km distantsil 5., jälitussõidus 3., ühisstardis 3. ja 20 km distantsil 11. 2003 Venemaal Hantõ-Mansiiskis oli ta 10 km distantsil 12., jälitussõidus 11., 20 km distantsil 22., teatesõidus 1. ja ühisstardis 2. 2004 Austrias Oberhofis oli ta 10 km distantsil 16., jälitussõidus 8., 20 km distantsil 26., teatesõidus 1. ja ühisstardis 11. 2005 Saksamaal Hochfilzenis oli ta 10 km distantsil 2., jälitussõidus 3., 20 km distantsil 4., teatesõidus 6. ja ühisstardis 2. Maailma karikasarja etappidel on ta 17. märtsi 2002 seisuga olnud 140 korda 25 parema seas. Ta on mai 2005 seisuga 52 etappi võitnud (neist 30 individuaalselt), olnud 37 korda teine (neist 19 individuaalselt) ja 41 korda kolmas (neist 28 individuaalselt). Tabavus lamades 84% ja püsti 84%. Maailma karikasarja kokkuvõttes oli ta 1993 6., 1994 2., 1995 18., 1996 3., 1997 1., 1998 3., 1999 1., 2000 3., 2001 5., 2002 4., 2003 10., 2004 9. ja 2005 2. Kasv 185 cm, kaal 85 kg (2002). Vallaline, 1 tütar. Hobideks nimetab reisimist, fotograafiat ja jahti. Läbinud kaks põlveoperatsiooni. Laskesuusatamisega tegelnud 1983. aastast. Laskesuusatamine 1994. aasta taliolümpiamängudel Laskesuusatamine 1998. aasta taliolümpiamängudel Laskesuusatamine 2002. aasta taliolümpiamängudel Väga põhjalik fännileht
Faehlmann

Faehlmann (ka Fählmann) on saksapärane perekonnanimi. Faehlmanni nime seostatakse peamiselt Friedrich Robert Faehlmanniga. Nime võttis kasutusele tema isa Heinrich Johann Faehlmann, kes vabastati pärisorjusest 1798. aastal ja töötas hiljem Ao mõisa valitsejana. Faehlmannide perekonnaloo uurija Leo Tiik on väitnud, et Faehlmanni nimi on arvatavasti tuletatud Undla mõisa alal asunud hajatalu Welma (Väälma) talu nimest. Tiigi sõnul pärines Heinrich Johann Faehlmann sellest talust ja võttis Faehlmanni nime arvatavasti kasutusele juba sel ajal, kui oli veel pärisori. Samas on dokumentidest temaga seoses läbi käinud ka Wahlmanni, Wählmanni ja Fehlmanni nimed. Ka tema lapsed on allikates kohati esinenud Fehlmanni nime all. Friedrich Robert Faehlmann (Fählmann) (1798 Hackeweid (Ao mõis) – 1850 Tartu), Eesti kirjamees ja arst Georg Faehlmann (1895 Vladivostok – 1975 Bad Schwartau), Eesti lennundusinsener ja purjetaja Andreas Faehlmann (1898 Vladivostok – 1943 Bremen), Eesti lennundusinsener ja purjetaja Leo Tiik. Friedrich Robert Faehlmanni päritolust. – Keel ja Kirjandus 1972, nr 5, lk 285–289.
Agrõz

Agrõz (tatari Әгерҗе, Əgerce) on linn Venemaal Tatarstanis, Agrõzi rajooni keskus. Asub Iži lisajõe Agrõzka ääres. Asub Udmurtia piiri lähedal 304 km Kaasanist ida pool ja 36 km Iževskist lõuna pool. Agrõzi on esmamainitud 1646. aastal. Linnaõigused sai 1938. aastal. 2002. aasta rahvaloenduse andmetel olid Agrõzi elanikest 52,9% tatarlased, 35,4% venelased, 6,7% udmurdid ja 1,6% marid. 2010. aasta rahvaloenduse andmetel oli Agrõzi elanikest tatarlasi 59%, venelasi 25%, marisid 8% ja udmurte 6%. Linna läbib raudtee. Linnas on sündinud Tatarstani peaminister Ildar Halikov. Q126719912 Agrõzi rajooni koduleht (vene ja tatari keeles)
Svadfjell

Svadfjell on mägi Norras Vestlandi maakonnas Guleni vallas Masfjordeni valla piiri lähedal. Svadfjelli kõrgus on 878 meetrit. Ta on kõrgeim mägi vallas.
S7 Airlinesi lend 778

S7 Airlinesi lend 778 oli Venemaa lennufirma S7 Airlinesi lend Moskvast Irkutskisse, mis lõppes õnnetusega. Lennuki maandumine 9. juulil 2006 Irkutski lennujaama ebaõnnestus. 203 pardal olnud inimesest hukkus 124. Lendu teenindas lennuk Airbus A310-300. Sellega oli kokku lennatud enam kui 52 000 lennutundi. See oli ohvrite arvu suuruse poolest kolmas lennuõnnetus, mis on juhtunud seda tüüpi lennukiga. Lennuki turvaline maandumine kell 07.44 (kohaliku aja järgi) ebaõnnestus ja see libises sadu meetreid mööda maandumisrada. Lennuk lõhkus betoonist piirde ja rammis eraisikute garaaže ning süttis põlema. Pardal oli 193 reisijat ja 10 meeskonnaliiget. 69 reisijat ja kolm reisisaatjat jäi ellu. Hukkus 124 inimest. Pardal oli reisijaid seitsmest riigist. Enamiku moodustasid Venemaa kodanikud. Riikidevaheline Lennunduskomitee
Erkki Liikanen

Erkki Antero Liikanen (sündinud 19. septembril 1950 Mikkelis) on Soome poliitik, diplomaat ja rahandustegelane. Ta lõpetas 1975. aastal Helsingi Ülikooli majandusteaduse erialal. Erkki Liikanen kuulub Soome Sotsiaaldemokraatlikku Parteisse. Aastatel 1972–1990 oli ta Eduskunna liige. Aastatel 1987–1990 oli ta Harri Holkeri valitsuse rahandusminister ning seejärel kuni 1994. aastani Soome suursaadik Euroopa Liidu juures. Aastatel 1995–2004 oli ta volinik Euroopa Komisjoni kahes koosseisus. Aastatel 2004–2018 oli ta Soome Panga peadirektor ning Euroopa Keskpanga ja Rahvusvahelise Valuutafondi nõukogu liige. Aastatel 2008–2014 oli ta Soome Punase Risti esimees. Tutvustus Soome Panga lehel Tutvustus Eduskunna lehel
Miiduranna tähtfort

Miiduranna tähtfort on Tallinna lähedale 1726–1727 Vene võimude poolt rajatud Tallinna kindluse suhtes ettenihutatud kindlustis (tähtfort), mille eesmärk oli eelkõige Tallinna sõjasadama ning selle idapoolse (Aegna-poolse) sissesõidu kaitsmine. Miiduranna tähtfordi rajamise põhjustas Vene keiser Peeter I surmale 8. veebruaril 1725 järgnenud ootus, et Venemaa sõjaline võimsus Läänemerel ei suurene enam oluliselt. Seepärast tõid Suurbritannia ja Taani 1726. aasta suvel Soome lahele oma laevastikuüksuse. Venemaa vastas sellele jõunäitamisele Tallinna ümbrusesse vanade ettenihutatud rannakindlustiste (Läänepatarei, Idapatarei) korrastamise ja suurendamisega ning uute ehitamisega (Väike-Paljassaare tähtfort ja Naissaare bastionaalfort ning Tsitadell). Miiduranna tähtforti tugevdati oluliselt keiser Paul I 1796. aasta kaitsekava järgi ning sealsed muldvallid vooderdati kividega. Hiljem pole tähtfort enam sisaldunud Tallinna kaitsekavades ning seda on tasapisi lammutatud. Tänapäeval on tähtfordist säilinud selle lääne- ja keskosa, ida- ja lõunaosa jääb Miiduranna küla 1990. aastatel rajatud Uus-Miiduranna elamurajooni alla. Miiduranna tähtfort on alates 18. augustist 1997 Eesti Vabariigi kultuurimälestis nr 8896. Väike-Paljassaare tähtfort "Kultuurimälestiseks tunnistamine" kultuuriministri 18.08.1997 määrus nr. 57, (RTL 1997, 165/166, 937) Kuupäev: 18.08.1997 Rudolf Kenkmaa, Gustav Vilbaste. "Tallinna bastionid ja haljasalad". Eesti Raamat. Tallinn 1965. Lk 43 Heino Gustavson. "Tallinna rannakaitse kuni 1864. aastani". // ENSV TA Toimetised, Ühiskonnateadused 37/ 2. Tallinn 1988 Heino Gustavson. "Tallinna vanemad merekindlused". Olion. Tallinn 1994. Lk 16–17, 26 Erki Varma. "Vaidlusalusel maal asub haruldane arhitektuurimälestis". Eesti Päevaleht, 13. veebruar 2003 Miiduranna tähtfort kultuurimälestiste riiklikus registris
Friedrich Maximilian von Klinger

Friedrich Maximilian von Klinger (Venemaal Feodor Ivanovitš Klinger, vene keeles Феодор Иванович Клингер) (17. veebruar 1752 Frankfurt – 25. veebruar (ukj 9. märts) 1831 Tartu) oli saksa päritolu kultuuri- ja haridustegelane ning sõjaväelane. Ta põlvnes Odenwaldist pärit talupojasuguvõsast. Tema isa Johannes Klinger (1723−1760) oli Frankfurdi linnasuurtükiväe konstaabel; ema nimi oli Cornelia Margertha Dorothea Fuchs (1727−1800). Hariduse omandas Frankfurdi gümnaasiumis. 1774. aastal astus Giesseni ülikooli, kus tudeeris õigusteadust. Pärast esimeste kirjatööde ilmumist jättis ta ülikoolistuudiumi 1776. aastal pooleli ja siirdus Weimarisse. 1780. aastal astus ta Venemaa teenistusse ja temast sai troonipärija Pavel Petrovitši mereväepataljoni porutšik. 1797−1801 oli Peterburis maakadetikorpuse (aastast 1800 1. kadetikorpus) klasside inspektor, seejärel oli 1802. aastani sama õppeasutuse direktor. 1803−1817 oli esimene Tartu õpperingkonna kuraator. 1811. aastal ülendati kindralleitnandiks ja 1820. aastal läks erru. Pärast erustumist elas kuni surmani Tartus. Maeti Peterburis Smolenka luteri kalmistule. Ta oli saksa luuletaja Johann Wolfgang von Goethe noorpõlvesõber ja kirjanik, tema näidendi "Torm ja tung" ("Sturm und Drang") järgi sai nime kirjanduslik tormi ja tungi liikumine. Püha Georgi ordeni IV klass (1806) Püha Anna ordeni I klass Püha Vladimiri ordeni II klass Püha Aleksander Nevski orden Ta naitus 1787. aastal Jelizaveta Aleksandrovna Aleksejevaga (1769−1847), kes oli vürst Grigori Orlovi abieluväline tütar. Sellest liidust sündis poeg Alexander (1791−1812), kes suri Borodino lahingus saadud haavadesse. Friedrich Maximilian von Klinger Eesti vanema kirjanduse digitaalses tekstikogus EEVA Friedrich Maximilian von Klingeri biograafia võrguküljel Deutsche Biographie Friedrich Maximilian von Klingeri eluloolised andmed Friedrich Maximilian von Klingeri teoseid ja kirjavahetus